TEAM RISK ASSESMENT

1 ΠΕΡΙΓΡΑΦΗ ΚΙΝΔΥΝΩΝ ΚΑΙ ΑΝΤΙΜΕΤΩΠΙΣΗΣ

Στην πρώτη έκδοση παρουσιάζονται κάποιες περιπτώσεις κινδύνων σύμφωνα με την εργασία που έχουμε αναλάβει. Για αυτό το λόγο είναι σημαντικό η σωστή διερεύνηση τους ώστε να ληφθούν αποδοτικά μέτρα πρόληψης και αντιμετώπισης ώστε να διαφυλάσσεται η ακεραιότητα του έργου σε κάθε φάση και να αποφύγουμε καταστάσεις και συνέπειες που μπορεί να είναι καταστροφικές.

1. Παραβίαση συστήματος και βάσεις δεδομένων: Ένας σημαντικός κίνδυνος σε κάθε λογισμικό όπως και στο δικό μας που έρχεται αντιμέτωπο με την διαχείριση προσωπικών δεδομένων είναι η ασφάλεια και η προστασία τους. Είμαστε υπεύθυνοι να προστατεύουμε το σύστημα και τους χρήστες της ιστοσελίδας μας από πιθανούς επιτιθέμενους που έχουν σκοπό την αλλοίωση και κλοπή δεδομένων .Η υποκλοπή των ευαίσθητων αυτών δεδομένων μπορεί να μας φέρει αντιμέτωπους με νομικά προβλήματα. Η αντιμετώπιση τέτοιων φαινομένων είναι δυνατή με την πρόσληψη μελών με ειδίκευση πάνω στην Κυβερνοασφάλεια .Πολλά κενά ασφαλείας σε λογισμικό εφαρμογών δεν οφείλονται σε ευπάθειες του κώδικα του λογισμικού αλλά στον ίδιο τον σχεδιασμό του . Για αυτό τον λόγο πρέπει να γίνει σωστή προσέγγιση της επίτευξης ασφαλούς λογισμικού βάσει του σχεδιασμού του. Σαν προγραμματιστές οφείλουμε να χρησιμοποιούμε μία σειρά από εγκεκριμένα εργαλεία και μάλιστα την τελευταία έκδοση καθενός από αυτά. Ακόμη θα πρέπει να ακολουθούμε υπάρχοντα πρότυπα ανάπτυξης λογισμικού όπως καταγράφονται από διάφορους οργανισμούς. Παρόλα αυτά ο κίνδυνος αυτός δεν έχει κριτήρια απενεργοποίησης καθώς τόσο ο επιτιθέμενος όσο και εμείς εξελίσσεται άρα και το ανθρώπινο δυναμικό που θα αναλάβει τον τομέα της ασφάλειας πρέπει να βρίσκεται σε συνεχή επαγρύπνηση. Τέλος πρέπει να υπάρχουν αντίγραφα ασφαλείας των δεδομένων σε απομακρυσμένους υπολογιστές για να μπορούμε να τα ανακτήσουμε σε περίπτωση κινδύνου.
2. Χαμηλά έσοδα: Τα έσοδα της εταιρείας ενδέχεται να μην είναι πάντα τα προσδοκόμενα. Αυτό έχει σαν αποτέλεσμα να οδηγεί την ομάδα μας σε σημαντικές περικοπές των εργαλείων αλλά και τον εξόδων που μπορεί να προκύψουν πάνω στο έργο μας .Έτσι θα πρέπει να γίνονται κινήσεις από εμάς που αποσκοπούν στην αύξηση τον εσόδων μέσω των μειωμένων εξόδων που έχουμε. Τρόποι αντιμετώπισης θα μπορούσε να είναι ένα δάνειο, η χρήση εργαλείων που είναι δωρεάν η αναζήτηση χορηγιών.
3. Ασυμβατότητα εφαρμογής με την εύρεση νέων τεχνολογιών: Η τεχνολογία αυξάνεται με ραγδαίο ρυθμό και απρόβλεπτα ακόμα και στον τομέα του λογισμικού . Οφείλουμε να παρέχουμε λογισμικό το οποίο θα είναι συμβατό και ευέλικτο σε οποιαδήποτε λειτουργικό σύστημα. Έτσι καταλαβαίνουμε ότι οποιαδήποτε εξέλιξη πάνω σε λειτουργικά συστήματα, διεπαφές , όρους χρήσεις μπορεί να επηρεάσουν σημαντικά το έργο μας. Η πιο αποδοτική μέθοδος αντιμετώπισης ενός τέτοιου κινδύνου είναι η διαρκής ενημέρωση όλων των μελών της ομάδας μας με τις νέες τεχνολογίες και τα διαρκή επαυξανόμενα περιβάλλοντα χρήσης. Παρόλο τις εκτιμήσεις που θα κάνει η ομάδα μας πάνω στο έργο είναι σημαντικές οι επιμέρους λεπτομέρειες οι οποίες θα μας βοηθήσουν τόσο στην ενημέρωση του έργου μας όσο και στην δημιουργία νέων εκδόσεων της εφαρμογής μας.
4. Υποχρεώσεις των μελών της ομάδας: Το κάθε μέλος της ομάδας μας έρχεται αντιμέτωπο καθημερινά με διαφορετικές υποχρεώσεις που αρκετές φορές είναι μη αναμενόμενες .Οι καθημερινές συναντήσεις που ορίζει το πρωτόκολλο Scrum παρόλο που μας συντονίζουν καλύτερα σαν ομάδα και υπάρχει διαρκείς ενημέρωση στην φάση της δουλείας που έχει αναλάβει κάθε μέλος της ,πολλές φορές δεν μπορούν τα μέλη της ομάδας μας να δουλέψουν τις ίδιες εργασιακές ώρες. Είναι ένας κίνδυνος ο οποίος δεν υπάρχει τρόπος απενεργοποίησης του αλλά μπορούμε με ημερολογιακό πρόγραμμα να βρεθεί η καλύτερη τομή ως προς την παράλληλη εργασία της ομάδας μας.
5. Αποχώρηση μέλους από την ομάδα μας: Αρκετές φορές ερχόμαστε αντιμέτωποι με μέλη τα οποία δεν προσφέρουν τα αναμενόμενα, αδιαφορούν για την υλοποίηση της εργασίας, δεν ικανοποιούνται από την ποιότητα της δουλείας μας πράγμα που οδηγεί στην μεταξύ μας ρήξη. Για αυτό είναι σημαντικό εξαρχής κάθε μέλος να ξεκαθαρίσει τις προθέσεις και τους στόχους που θέτει για την ποιότητα δουλείας που είναι πρόθυμο να προσφέρει ώστε να μην ερχόμαστε αντιμέτωποι με θέματα που μόνο κακό μπορούν να κάνουν και να επηρεάσουν την δουλειά μας.
6. Έλλειψη χημείας και λανθασμένη επικοινωνία: Σαν νέα ομάδα παρατηρούμε ότι τα μέλη της ομάδας μας δεν μπορούν να συμβαδίσουν με τον ρυθμό εργασίας που πιθανόν διαφέρει από άτομο σε άτομο. Πολλές φορές παρατηρούμε ελλιπή επεξήγηση της δουλείας που πρέπει να εκτελέσει κάποιο μέλος της ομάδας η και μετάδοσης γνώσης από ένα μέλος σε κάποιο άλλο με αποτέλεσμα να οδηγείται σε επιπλέον καθυστέρηση και χάσιμο χρόνου.
7. Σφάλματα κατά την Χρήση της εφαρμογής: Όσο καλή ανάλυση και σχεδίαση της εφαρμογής κάνουμε , δεν μπορούμε ποτέ να είμαστε σίγουροι για πιθανά σφάλματα τα οποία μπορούν να προκύψουν κατά την εκτέλεσης μίας κράτησης πχ(υπερχείλιση buffer ,runtime errors, client/server errors) χωρίς να είναι πάντα λάθος του συστήματος. Άρα είναι πολύ σημαντικό τέτοια σφάλματα να μπορούν να αντιμετωπιστούν το συντομότερο ώστε να μην δημιουργήσει αρνητικό αντίκτυπο στους χρήστες. Για την αντιμετώπιση τέτοιων προβλημάτων θα ενημερωνόμαστε από τα feedback των χρηστών καθώς και από τα μέλη της ομάδας μας που θα αναλάβουν την τεχνική υποστήριξη για την αντιμετώπιση τους.